Orchonskí Turci

Orchonskí Turci bola staroveká konfederácia stredoázijských turkofónnych kmeňov. V 5.- 8. storočí stál na ich čele prisťahovalecký Ašinovský klan, ktorý roku 265 až 460 prišiel na toto územie z oblastí neskorších Hjunských (tj. Siung-nu) štátov v Turanii, západne od Číny a Východného Turkestanu.  Roku 460 si Orchonských Turkov podmanili Žoužania a vytlačili ich do Altajských hôr. Tu zaviedli kmeňovú alianciu, ktorá prijala názov Türk (Turek). Roku 551 - 555 porazili Žoužanov a vytvorili Turkucký kaganát (552 - 745, Gök-turecká ríša) s centrom na rieke Orchon v Mongolsku. Ich hlavným mestom sa stal Ötüken ( Odigan, bývalé ríšske mesto Siung-nuov). Roku 740 - 745 boli porazení Ujgurmi, ale zachovali si autonómiu. Zaoberajúc sa sčasti kočovným pastierstvom a sčasti kováčstvom, časť kmeňov prežila do 10. storočia, kedy boli absorbovaní Telengitmi.

Medzi najvýznamnejšie kultúrne pamiatky patria Orchonské a Jenisejské nápisy a náhrobné kamenné stĺpy (stély) - kamenné runy (obrázkové písmo).

Referencie

Pozri aj 
 Insígnie prezidenta Turecka
 Tofalar
 Tuchsi
 Turkucký Kaganát

Externé odkazy 
 Kultegin’s Memorial Complex, TÜRIK BITIG.

Zdroj 
 

Turkické národy